1102078	EAEE6002C	2740
Rhan A
[bookmark: _GoBack]Gall gerwindeb awtistiaeth amrywio yn fawr o un unigolyn i’r llall ac mae’r term sbectrwm awtistiaeth wedi’i defnyddio fel ffordd o ddisgrifio’r ystod hon yn difrifol (Christie et al., 2009). 
Yn y maes awtistiaeth yn y 1960au a 1970au roedd canlyniadau gwael i blant ag awtistiaeth cyn bod nifer o ymyriadau cynhwysfawr ar gael. Roedd bron pob un o’r plant ag awtistiaeth yn cael eu rhoi mewn sefydliadau meddyliol yn ôl glasoed, gyda rhai wedi’u lleoli mor gynnar â phlant bach (Koegel, Ashbaugh  a Bradshaw, 2013). Mae pob degawd ers hynny wedi darparu cronfa ddata cyfoethog a chryno sydd yn cofnodi cannoedd o ymyriadau effeithiol ar gyfer plant ag awtistiaeth (Koegel, Ashbaugh a Bradshaw, 2013).
O dan Erthygl 28 yn Gonfensiwn y Cenhedloedd Unedig a’r Hawliau’r Plentyn (CCUHP) mae gan blant yr hawl i addysg. Dylai addysg fod am ddim (Llywodraeth Cymru, 2015). Mae gan blant a phobl ifanc hawl i addysg waeth pwy ydynt, eu hil, rhyw neu anabledd (CYPCS, dim dyddiad).  Dywed Autism Speaks (dim dyddiad) fod Deddf Unigolion ag Anableddau un nodi bod gan blant ag anableddau amrywiol gan gynnwys awtistiaeth, hawl i wasanaethau ymyrraeth gynnar ac addysg arbennig.
Dywed Towle (2013) y brif nod o ddarganfod awtistiaeth o’r oedran cynharaf yw galluogi’r plentyn a’r teulu i gael mynediad at wasanaethau ymyrraeth cyn gynted â phosib. Dywed Koegel, Ashbaugh a Bradshaw (2013) eu fo nhw yn annog un gryf i fynd i’r afael a symptomau cyn gynted â phosibl fel bod rhieni’n dysgu strategaethau effeithiol i helpu eu plant i wella’n gymdeithasol ac yn gyfathrebol ac i leihau’r posibilrwydd o symptomau eilaidd yn fwy difrifol. Gall technegau ymyrraeth gynnar i fynd i’r afael a symptomau craidd awtistiaeth atal symptomau eilaidd a lleihau’r angen am ymyriadau mwy sylweddol a drud yn ddiweddarach mewn bywyd (Koegel, Ashbaugh a Bradshaw, 2013). Dywed Wall (2004) fod digon o dystiolaeth i gefnogi’r syniad o adnabyddiaeth gynnar ar gyfer pob plentyn sydd yn cael anawsterau. Mae hyn yr un mor bwysig ar gyfer plant ag awtistiaeth (Wall, 2004).
Yn ôl Bryson, Rogers a Fombonne (2003 dyfynnwyd yn Bajko a Bazgan, 2017:50) dangoswyd tystiolaeth o arwyddion cyntaf awtistiaeth mewn plant dan ddwy oed gan rieni, fideos cartref gwahanol ac astudiaethau achos o blant a gafodd ddiagnosis o awtistiaeth yn ddiweddarach. Dywed Bajko a Bazgan (2017) fod y diagnosis o awtistiaeth yn seiliedig ar asesu ymddygiad o alluoedd plant. Mae diagnosis hwyr o anhwylderau’r sbectrwm awtistig yn ganlyniad i gyfyngiadau sgriniau presennol ac ein diffyg gwybodaeth o daflwybrau datblygiadol cynnar o symptomau awtistiaeth (Bryson, Rogers a Fombonne (2003 dyfynnwyd yn Bajko a Bazgan, 2017:51).
Dywed Christie et al. (2009) fod yna weithiau amharodrwydd i wneud diagnosis o blentyn yn gynnar a bydd rhai gweithwyr proffesiynol yn dweud na allwch wneud diagnosis awtistiaeth cyn tri. Fodd bynnag teimlwyd Christie et al. (2009) yn gryf y dylid gwneud diagnosis o awtistiaeth mor gynnar â phosibl fel y gall ymyrraeth briodol ddechrau ar unwaith.
Yn ôl Camarata (2014) nid yw Gwasanaeth Iechyd Genedlaethol (GIG) wedi mabwysiadu sgrinio cyffredinol ar gyfer awtistiaeth, er bod Academi Pediatreg America wedi cymeradwyo argymhelliad y dylai pob plentyn bach gael ei sgrinio ar gyfer anhwylder sbectrwm awtistiaeth erbyn 24 mis oed nol yn 2007. Mae Allaby a Sharma (2011 dyfynnwyd yn Camarata, 2014:2) yn dadlau bod y gallu presennol i ganfod anhwylder sbectrwm awtistiaeth (sensitifrwydd) yn gywir ac yn gwneud diagnosis gwahanol o’r cyflwr (penodolrwydd) yn parhau i fod yn broblem mewn plant bach a phlant cyn oed ysgol fel nad yw gweithredu ledled y wlad yn y Deyrnas Unedig yn ymarferol. Ar y llaw arall, mae’r Academi Pediatreg yn argymell gweithdrefnau sgrinio cyffredinol ac yna gwerthusiad cynhwysfawr mewn plant bach erbyn 2 oed (Camarata, 2014).
Mae dulliau canfod cynnar ar gyfer anhwylder sbectrwm awtistiaeth (ASA) yn datblygu’n gyflym, ac eto mar datblygu ymyriadau ar gyfer babanod dan ddwy flwydd oed sydd ag ASA neu sydd mewn perygl ohono yn parhau i fod yn gyfyngedig (Bradshaw et al., 2014).
Yn ôl Wall (2004) nid fydd diagnosis cynnar o anghenraid yn arwain at ymyriadau priodol, fel y mae llawer o rieni wedi nodi. Dywed Siegel (1996 dyfynnwyd yn Wall, 2004: 108) y gorau po gyntaf y bydd ymyriad yn dechrau.  Mae tystiolaeth yn dangos bod ymyrraeth gynnar iawn a gyflawnir yn syth ar ôl diagnosis yn ystod tair blynedd gyntaf bywyd yn cael effaith uwch ar ganlyniadau o’i gymharu â dechrau diweddarach (Colombi, 2017). Dywed Colombi (2017) fod ymyrraeth gynnar yn cael effaith gadarnhaol ar sgiliau llafar, sgiliau addasu ac ansawdd bywyd rhoddwyr gofal. Fodd bynnag, yn anffodus mae mwyafrif o blant yn y byd naill ai yn dechrau ymyrraeth ar ôl 4 oed neu byth yn derbyn ymyrraeth arbenigol (Colombi, 2017).  Mae cynllun gweithredu strategol anhwylder sbectrwm awtistig gan Lywodraeth Cymru yn amlygu pwysigrwydd asesu ac ymyrraeth gynnar i wneud y mwyaf o gyfleoedd i gydnabod anawsterau ac anghenion plant ac i wella eu datblygiad a’u hiechyd (Llywodraeth Cymru, 2016b). Mae tystiolaeth bod maint yr adnabod a’r diagnosis wedi cynyddu’n sylweddol dros y deng mlynedd diwethaf (Llywodraeth Cymru, 2016b). Felly mae tensiynau ynghylch pryd i wneud diagnosis, a all gyfrannu at ddiagnosis hwyr, er enghraifft, efallai na fydd angen diagnosis tra bod plentyn yn ifanc ond gall methiant i gael diagnosis achosi problemau i blentyn yn ddiweddarach mewn bywyd (Llywodraeth Cymru, 2016b). Mae mynediad amserol i wasanaethau asesu yn hanfodol i deuluoedd fel bod anghenion pob plentyn yn cael eu deall a bod gwasanaethau priodol yn cael eu rhoi ar waith i gefnogi i fyw bywydau boddhaus (Llywodraeth Cymru, 2016a). Dywed Llywodraeth Cymru (2016a) bydd diagnosis cynnar hefyd yn galluogi rhieni i ddeall anghenion eu plentyn ac i geisio cael cymorth priodol.
Rhan B
Dywed Lindsay et al. (2013) er bod plant ag anhwylder sbectrwm awtistiaeth (ASA) yn cael eu rhoi fwy mewn i ddosbarthiadau prif ffrwd, ychydig a wyddom am yr heriau y mae athrawon y neu wynebu, gan eu cynnwys fel cyfranogwyr llawn yn y dosbarth. Yn y cyfnod yma o gynhwysiant mewn lleoliadau prif ffrwd, mae mwy a mwy o blant ag anghenion arbennig gan gynnwys y rheini ag anhwylderau sbectrwm awtistig, bellach yn mynychu eu lleoliad blynyddoedd cynnar lleol (Wall, 2004). Byddai ymgysylltiad llawn yn galluogi pob plentyn i fynychu eu lleoliad prif ffrwd leol gyda staff yr holl leoliadau yn meddu ar arbenigedd, gwybodaeth a sgiliau priodol i ddarparu’n briodol ar gyfer eu hanghenion (Wall, 2004).
Yn ôl Humphrey a Lewis (2008 a Symes a Humphrey, 2010 dyfynnwyd yn Lindsay et al., 2013: 347) mae ymchwilwyr wedi tynnu sylw at y ffaith bod llawer o ysgolion yn ei chael hi’n anodd cadw i fyny ag anghenion myfyrwyr ag ASA. Un o’r heriau pwysicaf o weithio gyda myfyrwyr ag awtistiaeth mewn ystafelloedd dosbarth integredig yw gwybodaeth annigonol am ASA a diffyg mynediad i gefnogaeth a chyngor ymgynghori (De Boer a Simpson, 2009 dyfynnwyd yn Lindsay et al., 2013: 348).
Canfu un astudiaeth yn y Deyrnas Unedig mai dim ond 5% o athrawon a gafodd hyfforddiant am awtistiaeth er bod gan y mwyafrif o athrawon blentyn ag awtistiaeth yn eu dosbarth (McGregor a Campbell, 2001 dyfynnwyd yn Lindsay et al., 2013: 348). Dywed Allen a Cowdery (2005 dyfynnwyd yn Lindsay et al., 2013:348) gall bylchau o’r fath mewn hyfforddiant olygu bod athrawon yn teimlo’n ddigalon tra bydd myfyrwyr gyda ASA yn colli cyfleoedd i gyrraedd eu llawn botensial.
Mae’r canfyddiadau mewn astudiaeth gan Lindsay et al. (2013) yn awgrymu bod athrawon yn ei chael yn anodd cymhwyso arferion gorau cynhwysiant pan oedd plentyn ag ASA yn eu hystafell ddosbarth prif ffrwd (Lipsky a Garner, 1997 dyfynnwyd yn Lindsay et al., 2013: 358) . Dywedodd athrawon eu bod yn cael hi’n anodd deall a rheoli ymddygiad plant ag ASA a gwella sgiliau cymdeithasol a chyfathrebu i’w helpu i ddatblygu perthnasau cyfoedion (Lindsay et al., 2013).
Trafododd athrawon hefyd sut yr oedd yn aml yn anodd teilwra gwersi wrth dal i ymgysylltu a’r holl blant (Lindsay et al., 2013). Roedd canfyddiadau Lindsay et al. (2013) yn debyg i ymchwil blaenorol sydd yn dangos bod angen hyfforddiant a chefnogaeth, dealltwriaeth a chydweithrediad penodol ar athrawon gan eu cydweithwyr yr ysgol i hwyluso cynhwysiant llawn plant ag ASA (Eldar et al., 2010 dyfynnwyd yn Lindsay et al., 2013: 359).
Dywed Humphrey (2008 dyfynnwyd yn Lindsay et al., 2013: 259) bod cael y mecanweithiau priodol yn eu lle yn amgylchedd cymdeithasol plentyn yn hanfodol er mwyn iddynt ffynnu ac i gael eu trin fel aelod gwerthfawr o’r dosbarth. Dywed Lindsay et al. (2013) fod angen mwy o adnoddau, cefnogaeth a hyfforddiant i athrawon fel y gallant ddarparu amgylchedd cynhwysol i fyfyrwyr ag ASA. 
Dywed National Autistic Society (Dim dyddiad) gellir cefnogi llawer o blant ar y sbectrwm awtistiaeth i chwarae rôl lawn mewn ysgolion prif ffrwd. Fodd bynnag, bydd rhai plant yn gallu cael profiad mwy cynhwysol mewn lleoliad arbenigol (National Autistic Society, dim dyddiad). Dylai anghenion y plentyn fod y fan cychwyn ar gyfer nodi pa fath o ysgol y dylent ei mynychu a’r cymorth sydd ei angen arnynt yn y lleoliad yna (National Autistic Society, dim dyddiad). Dywed National Autistic Society (dim dyddiad) dylai pob ysgol brif ffrwd ddisgwyl addysgu plant ar y sbectrwm awtistiaeth, gyda’r ddealltwriaeth, adnoddau, hyfforddiant a’r cymorth arbenigol i gwrdd eu hanghenion.
Mae canlyniad mewn astudiaeth gan Waddington a Reed (2017) yn awgrymu nad yw plant yn y brif ffrwd yn fwy llwyddiannus yn academaidd na’r rhai mewn lleoliadau arbenigol, yn lle hynny mae amrywiaeth o ffactorau arall yn gysylltiedig â llwyddiant.
Dywed Waddington a Reed (2017) fod yr adroddiad presennol yn canfod bod arferion prif ffrwd yn amrywio ar draws awdurdodau lleol. Fodd bynnag, roedd gwahaniaethau sylweddol o ran difrifoldeb ASA ar draws y lleoliadau ysgol (Waddington a Reed, 2017). Roedd cydberthynas negyddol rhwng oriau mynediad i gynorthwywyr dysgu a chanlyniadau academaidd ar gyfer y plant hynny a leolwyd mewn ysgolion prif ffrwd (Waddington a Reed, 2017). Mae Ainscow (2000 dyfynnwyd yn Waddington a Reed, 2017: 140) yn awgrymu gall cael cynorthwyydd dysgu greu rhwystr rhwng myfyrwyr a'u cyd-ddisgyblion, a gall effeithio cynnydd disgyblion trwy leihau sialensiau’r gwaith yn yr ystafell ddosbarth yn gyson.
Dywed Barnard et al. (2000 a Davis a Florian, 2004 dyfynnwyd yn Humphrey a Lewis, 2008: 240) er gwaethaf y nifer fawr o ddisgyblion ag awtistiaeth sydd yn mynychu ysgolion prif ffrwd, mae’r broses o hwyluso eu dysgu a chyfranogiad yn parhau i fod yn faes addysg gymhleth. Er bod llawer o athrawon mewn ysgolion prif ffrwd wedi ymrwymo’n gadarn i egwyddorion addysg gynhwysol, nid ydynt yn teimlo bod ganddynt yr hyfforddiant a’r gefnogaeth angenrheidiol i ddarparu’n ddigonol ar gyfer disgyblion ag awtistiaeth (McGregor a Campbell, 2001 a Robertson et al., 2003 dyfynnwyd yn Humphrey a Lewis, 2008: 24).
Mae cynnwys disgyblion ag awtistiaeth mewn ysgolion prif ffrwd yn cyflwyno heriau a chyfleoedd i’r rhanddeiliad amrywiol fel athrawon, disgyblion, rhieni a chyfoedion yn y broses yma (Humphrey a Lewis, 2008). Yn aml rhagdybir oherwydd bod disgybl ag ASA yn alluog yn academaidd dylai nhw allu ymdopi mewn ysgol brif ffrwd (Moore, 2007 dyfynnwyd yn Humphrey a Lewis, 2008 42). Fodd bynnag, fel y dangosir yn yr ymchwil presennol mae anawsterau mewn cyfathrebu cymdeithasol a rhyngweithio a brofir gan ddisgyblion o’r fath yn debygol o gynyddu eu hamlygiad a’u glendid i fwlio ac ynysu cymdeithasol (NAS, 2006 a Whitney et al., 1994 dyfynnwyd yn Humphrey a Lewis, 2008: 42).
Mewn astudiaeth gan Daniels (2015) canfuwyd nad yw plant ag ASA wedi’u cynnwyd yn llawn mewn ysgolion cynradd prif ffrwd. Maent yn profi cyfraddau gwahardd uwch, cyrhaeddiad is a chyfraddau uwch o fwlio. Er mwyn cynyddu cynhwysiad plant ag ASA mewn ysgolion cynradd prif ffrwd, mae angen i athrawon fynd i’r afael a chymhlethdod ac unigolrwydd y plant hyn ac addasu eu strategaethau yn unol â hynny (Daniels, 2015). Dywedodd Barnard, Prior a Potter (2000 dyfynnwyd yn Daniels, 2015:12) fod cynhwysiant yn golygu ailstrwythuro’r cwricwlwm a'r ystafell dosbarth er mwyn cefnogi plant ag ASA yn well. Mae arfer cynhwysol effeithiol yn gofyn am adnoddau a chymorth ariannol sydd yn dod yn aml o gyllid y llywodraeth (Batten, 2005 dyfynwyd yn Daniels, 2015: 15). Fodd bynnag mae hyn yn achosi rhwystr pan nad yw cymorth ariannol ar gael neu yn cael ei ddefnyddio’n effeithiol (Daniels, 2015). Dywed Daniels (2015) gall rhwystrau ariannol fod yn atal ysgolion rhag darparu hyfforddiant effeithiol mewn ASA. Dywed Daniels (2015) fod y papur wedi edrych yn fanwl ar rwystrau y mae plant ag ASA yn eu hwynebu ynghylch eu cynnwys mewn ysgolion cynradd prif ffrwd. Canfuwyd bod amgylchedd yr ysgol yn dibynnu’n drwm ar allu plant i gyfathrebu, cymdeithasu a dychmygu, sef meysydd anhawster i blant ag ASA (Hewitt, 2005 dyfynnwyd yn Daniels, 2015: 33). Felly mae plant ag ASA dan anfantais yn amgylchedd yr ysgol (Daniels, 2015). Os yw plant ag ASA i gael eu cynnwyd mewn ysgolion cynradd prif ffrwd, rhaid bod mwy o gymorth ariannol ar gael (Daniels, 2015).

Rhan C
Un fath o gymorth mae plant ag awtistiaeth yn cael cymorth yn yr ysgol ydy cymorth gan gynorthwywyr dysgu. Yn ôl Symes a Humphrey (2011) mae nifer cynyddol o ddisgyblion ag anhwylderau sbectrwm awtistiaeth yn mynychu ysgolion prif lif ac mae nifer cynyddol o gynorthwywyr addysgu yn cael eu defnyddio mewn ystafelloedd dysgu i’w cefnogi.
Dywed Rose (2001 dyfynnwyd yn Symes a Humphrey, 2011:153) bod athrawon yn dadlau bod cynorthwywyr dysgu yn hanfodol i gynhwysiad llwyddiannus disgyblion ag awtistiaeth. Fodd bynnag yn ôl Howes (2003 dyfynnwyd yn Symes a Humphrey, 2011:153) ymddengys nad yw cynorthwywyr dysgu yn cael fawr ddim effaith ar sgoriau cyrhaeddiad cyffredinol. Gyda rhai astudiaethau yn nodi'r mwyaf o gymorth y mae plentyn yn eu cael, y lleiaf o gynnydd bydden yn gwneud (Blatchford et al., 2009 a Farell et al., 2010 dyfynnwyd yn Symes a Humphrey, 2011:153).
Mewn astudiaeth gan Symes a Humphrey (2011) mae tystiolaeth yn awgrymu y gall disgyblion a chynorthwyydd dysgu danberfformio yn academaidd , derbyn llai o sylw gan eu hathrawon ac yn cael eu hynysu oddi wrth eu grŵp cyfoedion. Mae materion sydd yn ymwneud a lleoli a hyfforddi’r staff, a’u perthnasoedd ag athrawon dosbarth wedi cael eu codi yn cyfrannu at effaith negyddol cynorthwywyr dysgu (Symes a Humphrey, 2011). Mae ymchwil blaenorol i’r defnydd o gynorthwywyr dysgu i gefnogi plant ag awtistiaeth wedi canfod y gallent gael effaith negyddol ar ganlyniadau addysgol a chymdeithasol y plentyn (Howes, 2003 a McVittie, 2005 dyfynnwyd yn Symes a Humphrey, 2011:159).
Yn ôl Symes a Humphrey (2011) mae ymchwil sydd yn archwilio ffactorau sydd yn dylanwadu a’r gallu’r cynorthwywyr i gefnogi disgyblion ag awtistiaeth yn effeithiol wedi tueddu i ganolbwyntio ar ffactorau sydd yn ymwneud a’r cynorthwywyr eu hunain fel hyfforddiant a phrofiad ac yn aml wedi anwybyddu materion ehangach o fewn amgylchedd yr ysgol y maent yn gweithio ynddi. Nod yr astudiaeth gyfredol oedd mynd i’r afael a’r diffyg hyn trwy ganolbwyntio ar y ffactorau ysgol gyfan yr oedd y cynorthwywyr dysgu yn teimlo eu bod yn hwyluso a’u rhwystro rhag cefnogi disgyblion ag awtistiaeth (Symes a Humphrey, 2011).
Dywed Symes a Humphrey (2011) hyd yn oed os yw cynorthwywyr dysgu yn brofiadol ac wedi’u hyfforddi yn dda, gallent ei chael hi’n anodd cefnogi plentyn os nad yw’r athrawes/ athro yn helpu i greu awyrgylch cynhwysol yn eu hystafell dosbarth. Dylai fod cyfle i athrawon a chynorthwywyr dysgu i drafod a rhannu strategaethau, a dylai ysgolion sicrhau bod athrawon yn derbyn hyfforddiant priodol (Symes a Humphrey, 2011). Dywed Engelhardt (2014) gall gwybodaeth a chanfyddiadau staff addysgu am blant ag awtistiaeth gael effaith sylweddol ar y gwaith maent yn ei wneud gyda’r plant. Fodd bynnag dywed McConkey a Bhlirgri (2003 dyfynnwyd yn Engelhardt, 2014:24) fod llawer o ymarferwyr yn teimlo y byddent yn fwy hyderus wrth ddelio a phlant ag awtistiaeth os byddent yn cael hyfforddiant neu ymyrraeth gefnogol.
Awgrymir Ibost et al. (2009 a Wiens a Gilbert, 2000 dyfynnwyd yn Engelhardt, 2014:23) y gall oedolion sydd ag agweddau a chredoau mwy cadarnhaol am blant ag awtistiaeth drosglwyddo’r agwedd yma at eu cyfoedion. Dywed Engelhardt (2014) gall cynorthwywyr dysgu chwarae rhan bwysig wrth fodelu ymddygiad ac agweddau cadarnhaol tuag at blant ag awtistiaeth. Yn ôl O’Brien a O’Brien (2010 dyfynnwyd yn Engelhardt, 2014:23) er mae pwrpas cefnogaeth un i un yw sicrhau cynhwysiant, gall hyn achosi llai o gynhwysiant ac annibyniaeth i’r plant a diffyg ymreolaeth bersonol. Dywed Blatchford (2014) fod plant sydd yn gallu rhoi rhywfaint o adborth i’w cynorthwywyr yn derbyn mewnbwn mwy cyson ac effeithiol gan eu cynorthwywyr dysgu na’r rhai na all roi’r adborth yma eto.

